**Oppvekstvilkår for barn og unge er grunnleggande for framtidas vaksne**.

*Barnevernet i Sogn og Fjordane står fortsatt ovanfor store utfordringar. Fylkesmannens tilsynsrapport syner at kommuneleiinga ofte er forsiktige med å blande seg inn i arbeidet til barnevernstenesta. Heller ikkje når det blir avdekt avvik i tenestene, er det automatikk i at kommuneleiinga kjem på bana.*

Dersom stoda er slik fylkesmannen skildrar det, må kommunal leiing og lokale politikarar i større grad fatte interesse for og ta ansvar for barnevernet. Dette er på inga måte ei lett oppgåve, og det krev at lokale politikarar må ha kjennskap til barnevernlova, korleis den vert forvalta i sin kommune og kva som evt. må til for å få ei god teneste. Dette er særs viktig no som Bufetat avviklar og nedskalerer førebyggjande hjelpetiltak for sårbare barn og deira familiar.

FO (Fellesorganisasjonen) veit at høg kompetanse nærast mogeleg dei det gjeld er viktig. FO støtter Landsforeningen for barnevernsbarn, Barnevernpanelets og Barneombudets oppmoding om minimum fem fagstillingar i kommunal barnevernteneste. FO anbefaler og at ein rettleiande norm på 10 til 15 saker per sakshandsamar i barneverntenesta skal brukast som utgangspunkt for å vurdere lokale behov. Kvalitet handlar om at barnevernarbeidarar får brukt kompetanse sin. Rammetilhøve som gode rettleiings- og kompetansesystem, dyktig leiing, samt arbeidstilhøve er sentralt. Gode arbeidstilhøve betyr gode fagmiljø og nok kapasitet for den enkelte sakshandsamar.

Bufetat region vest vel å stramme inn i sitt tiltaksapparat - tiltak som skal førebyggje, hindre ei meir alvorlig omsorgssvikt og evt. unødvendige plasseringar av barn i institusjonar. FO meiner at staten utøvar overgrep mot ei allereie sårbar gruppe. Bufetat på si side viser til at den innsatsen dei har sett inn, er eit kommunalt ansvar etter barnevernlova. FO er ikkje usamde i at det formelle ansvaret ligg hjå den kommunale barneverntenesta. Det vi stiller et spørsmålsteikn ved, er om staten ikkje har erkjent og tatt på seg eit medansvar for at barn skal få eit tilbod om god hjelp, og som ikkje er meir inngripande tiltak enn det som er nødvendig. Dette gjennom rundskriv Q-06/2007: «Oppgave- og ansvarsfordeling mellom kommuner og statlige barnevernmyndigheter»

Kommunane i Sogn og Fjordane må etterlyse kva likeverdig tilbod Sogn og Fjordane skal få jamført med resten av landet. Sårbare familiar og borna deira bør få eit likt tilbod om hjelp, uavhengig om dei bur i ein stor eller liten kommune. Vidare må kommuneadministrasjonane strebe etter og leggje til rette for gode arbeidstilhøve for allereie sterkt pressa sakshandsamarar. Skal ein få dette til, meiner FO Sogn og Fjordane at kommunane i fylket må få tilført økonomiske midlar *utover* dei 5 stillingane som er vilga over årets statsbudsjett.

FO Sogn og Fjordane

Ann Kristin Nygård

Avdelingsleiar

Sølvi Solvang

Fylkessekretær